สวนอเล็กซานเดอร์

สวนอเล็กซานเดอร์ (รัสเซีย: Александровский сад) เป็นหนึ่งในสวนสาธารณะในเมืองแห่งแรกของมอสโก รัสเซีย สวนแห่งนี้ประกอบด้วยสวนสามส่วนแยกจากกัน ซึ่งทอดยาวตลอดแนวกำแพงด้านตะวันตกของเครมลินเป็นระยะทาง 865 เมตร (2,838 ฟุต) ระหว่างอาคารมอสโก มาเนชกับเครมลิน ประวัติ แม่น้ำเนกลินนายาไหลผ่านบริเวณที่ปัจจุบันเป็นสวนอเล็กซานเดอร์ โดยมีสะพานสี่แห่งสร้างพาดข้ามแม่น้ำสายนี้ บริเวณริมฝั่งแม่น้ำเคยเป็นสถานที่จัดงานเทศกาลพื้นบ้าน น้ำในแม่น้ำมีความใสสะอาดและขึ้นชื่อในเรื่องการตกปลา จนถึงคริสต์ศตวรรษที่ 18 หลังจากสิ้นสุดสงครามนโปเลียน จักรพรรดิอเล็กซานเดอร์ที่ 1 ตัดสินใจผันแม่น้ำลงใต้ดินและไหลผ่านในท่อยาวสามกิโลเมตร จากนั้นจึงจัดสร้างสวนบนพื้นที่ที่ว่างขึ้น โดยออกแบบโดยสถาปนิก โอซิป โบเว ซึ่งเป็นส่วนหนึ่งของแผนฟื้นฟูกรุงมอสโกหลังเหตุไฟไหม้ในปี ค.ศ. 1812 สวนแห่งนี้สร้างขึ้นระหว่าง ค.ศ. 1819 ถึง ค.ศ. 1823 และเดิมเรียกว่า สวนเครมลิน หลังพิธีราชาภิเษกของอเล็กซานเดอร์ที่ 2 ในปี ค.ศ. 1856 สวนจึงถูกเปลี่ยนชื่อเป็น สวนอเล็กซานเดอร์ อ้างอิง แหล่งที่มา วิกิมีเดียคอมมอนส์มีสื่อเกี่ยวกับ Alexandrovsky Garden, Moscow